**UE**  *Proiect*

**PARLAMENTUL REPUBLICII MOLDOVA**

**LEGE**

pentru modificarea unor acte legislative

(integrarea străinilor)

Parlamentul adoptă prezenta lege organică.

**Articolul I.** /”Articolul 9 din *Legea nr. 1585/1998 cu privire la asigurarea obligatorie de asistență medicală* (Monitorul Oficial al Republicii Moldova, 1998, nr. 38-39, art. 280), cu modificările ulterioare, se modifică după cum urmează:

la alin. (1), textul “lit. a)-f)” se substituie cu textul „lit. a)-c)”;

după cuvintele, “în baza unui contract individual de muncă,” se completează cu cuvintele “încheiat în temeiul legislației Republicii Moldova,”;

la alin. (2), după cuvântul „umanitare” se completează cu următoarele cuvinte “, de voluntariat”.”.

**Articolul II.** „Articolul 26 din *Legea ocrotirii sănătății nr. 411/1995* (Monitorul Oficial al Republicii Moldova, 1995, nr. 34, art. 373), cu modificările ulterioare, se modifică după cum urmează:

la alin. (1), textul “lit. a)-f)” se substituie cu textul „lit. a)-c)”;

cuvintele “refugiații și beneficiarii de protecție umanitară” se substituie cu cuvintele ”beneficiarii de protecție internațională”;

după cuvintele, “în baza unui contract individual de muncă,” se completează cu cuvintele “încheiat în temeiul legislației Republicii Moldova,”;

la alin. (2), după cuvântul „umanitare” se completează cu următoarele cuvinte “, de voluntariat”.”.

**Articolul III.** “Articolul 10 din *Legea nr. 1593/2002 cu privire la mărimea, modul și termenele de achitare a primelor de asigurare obligatorie de asistență medicală* (Monitorul Oficial al Republicii Moldova, 2003, nr. 18-19, art. 57), cu modificările ulterioare, se modifică după cum urmează:

la alin. (1), cuvintele “lit. a)-f)” se substituie cu textul „lit. a)-c)”;

după cuvintele, “în baza unui contract individual de muncă,” se completează cu cuvintele “încheiat în temeiul legislației Republicii Moldova,”;

la alin. (2), după cuvântul „umanitare” se completează cu următoarele cuvinte “, de voluntariat”.”.

**Articolul IV.** - *Legea nr. 200/2010 privind regimul străinilor în Republica Moldova* (Monitorul Oficial al Republicii Moldova, 2010, nr. 179-181, art. 610), cu modificările ulterioare, se modifică după cum urmează:

1. La articolul 3, în noțiunea “centru de integrare” cuvântul “activităților” se substituie cu cuvântul “măsurilor”.
2. La articolul 5 alin. (11), după cuvintele „a străinilor” se completează cu cuvintele “și asigurarea coordonării la nivel teritorial”.
3. Articolul 5 alin. (2) va avea următorul cuprins:

(2) Străinii au acces la măsurile de integrare în conformitate cu prevederile Legii nr. 274/2011 privind integrarea străinilor în Republica Moldova.

1. La articolul 33 lit. f), textul “, precum și dovada asigurării medicale” se exclude.
2. Articolul 842 se completează cu un nou alineat (3) cu următorul cuprins:

“(3) Străinii titulari ai dreptului de ședere provizorie în scop de muncă beneficiază de măsurile de integrare în conformitate cu prevederile Legii nr. 274/2011 privind integrarea străinilor în Republica Moldova, precum și activitățile incluse în contractul individual de muncă încheiat cu angajatorul. Angajatorul este parte responsabilă de integrarea lucrătorului imigrant.”.

1. La articolul 843:

la alin. (2), textul “lit. a)-g)” se substituie cu textul „lit. a)-c)”;

cuvintele “refugiații și beneficiarii de protecție umanitară se substituie cu cuvintele ”beneficiarii de protecție internațională”;

după cuvintele, “în baza unui contract individual de muncă,” se completează cu cuvintele “încheiat în temeiul legislației Republicii Moldova,”;

după cuvântul, „umanitare” se completează cu următoarele cuvinte “, de voluntariat”.

1. Se completează cu Articolul 8414 cu următorul cuprins:

“Articolul 8414. Informarea repetată

În cazul prelungirii dreptului de ședere, valabilității permisului de ședere sau a buletinului de identitate, străinii sunt informați repetat despre statutul lor juridic pe teritoriul Republicii Moldova. Autoritatea competentă pentru străini evaluează nivelul de integrare al străinilor în baza chestionarelor. Modelul chestionarului este aprobat de către Autoritatea competentă pentru străini.”.

**Articolul V.** - *Legea nr. 274/2011 privind integrarea străinilor în Republica Moldova* (Monitorul Oficial al Republicii Moldova, 2012, nr. 48, art. 144), cu modificările ulterioare, se modifică după cum urmează:

1. Clauza de armonizare va avea următorul cuprins:

“Prezenta Lege transpune parțial Directiva 2011/95/UE a Parlamentului European și a Consiliului din 13 decembrie 2011 privind standardele referitoare la condițiile pe care trebuie să le îndeplinească resortisanții țărilor terțe sau apatrizii pentru a putea beneficia de protecție internațională, la un statut uniform pentru refugiați sau pentru persoanele eligibile pentru obținerea de protecție subsidiară și la conținutul protecției acordate (reformare), publicată în Jurnalul Oficial al Uniunii Europene, L 337 din 20 decembrie 2011.”

2. În tot textul legii:

cuvintele “refugiații și beneficiarii de protecție umanitară”, la orice caz gramatical, se substituie cu textul ”beneficiari de protecție internațională”, la cazul gramatical corespunzător;

3. La articolul 2:

alineatul (1) va avea următorul cuprins:

“(1) Prezenta lege este aplicabilă următoarelor categorii de străini:

a) străini titulari ai dreptului de ședere provizorie;

b) străini titulari ai dreptului de ședere permanentă;

c) străini cărora li s-a recunoscut statutul de apatrid în Republica Moldova;

d) străini care au obținut protecție internațională sau azil politic în Republica Moldova.

4. La articolul 3:

Noțiunea „integrare” se completează cu o propoziție cu următorul cuprins: “Procesul de integrare este cuprinzător și participativ și presupune implicarea atât a străinului cât și a autorităților publice implicate în proces.”

Articolul se completează cu noțiunea “măsuri de integrare” cu următorul cuprins:

“măsuri de integrare – ansamblu de măsuri acordate de stat pentru facilitarea procesului de integrare;”

5. Articolul 5 va avea următorul cuprins:

“ Articolul 5. Măsurile de integrare

(1) Străinii prevăzuți la art. 2 alin. (1), prin intermediul autorităților publice centrale și cu sprijinul celor locale, beneficiază de următoarele măsuri de integrare:

a) activități de integrare ce includ: sesiuni de informare specializate, sesiuni de acomodare socioculturală, cursuri de studiere a limbii de stat, măsuri de ocupare a forței de muncă, informare/consiliere privind obținerea cetățeniei Republicii Moldova.

(b) planuri/programe de integrare, susținute integral sau parțial din mijloace publice sau din surse externe de finanțare și realizate prin cooperarea dintre autoritățile publice centrale și/sau cu sprijinul celor locale și organizațiile necomerciale.

(2) Autoritatea competentă pentru străini, în comun cu autoritățile publice centrale și/sau locale și/sau sectorul neguvernamental, și/sau angajatorul, desfășoară și alte măsuri de integrare, care nu contravin legislației, menite să faciliteze interacțiunea diversă și pozitivă între străini și societatea gazdă și să creeze oportunități diverse pentru interacțiune.

(3) Străinii se pot adresa la centrele de integrare din momentul obținerii unui drept de ședere, recunoașterii statutului de apatrid în Republica Moldova sau obținerii protecției internaționale.

(4) Mecanismul de includere a străinilor în măsurile de integrare este stabilit de Guvern.”.

6. La Articolul 6:

Textul „și care au potențial redus” se substituie cu textul „și concomitent au potențial redus”;

după cuvintele, „persoanele cu dizabilități,” se completează cu textul “femeile gravide, victimele traficului de ființe umane, persoanele cu probleme intelectuale și de sănătate mintală, precum și persoanele care au fost supuse torturii, violului sau altor forme grave de violență psihologică, psihică sau sexuală.”.

7. Capitolul II va avea următorul cuprins:

“Capitolul II

DESFĂȘURAREA PROCESULUI DE INTEGRARE

Articolul 8. Accesul la măsurile de integrare

(1) Străinii prevăzuți la art. 2 alin. (1) beneficiază de activitățile de integrare prevăzute la art. 5 alin. (1).

(2) Beneficiarii de protecție internațională au acces la toate activitățile de integrare stipulate la art. 5 alin. (1), precum și la programul de integrare prevăzut în capitolul III.

(3) Din momentul obținerii unui drept de ședere, recunoașterii statutului de apatrid în Republica Moldova sau obținerii protecției internaționale, străinul este informat despre drepturile și obligațiile sale pe teritoriul Republicii Moldova, inclusiv, despre măsurile de integrare oferite, fapt confirmat prin semnătura beneficiarului într-un act oficial tipizat, aprobat de către autoritatea competentă pentru străini.

(4) Autoritatea competentă pentru străini poate purta discuții, oferi consultații în scopul îndrumării străinilor, identificării cerințelor speciale de integrare și recomandării pașilor specifici pentru îmbunătățirea procesului de integrare.

(5) Activitatea prevăzută la alin. (4) este realizată atât în comun cu străinii, autoritățile publice centrale și locale, angajatorul, precum și sectorul neguvernamental, pe parcursul perioadei de ședere în Republica Moldova, pornind de la specificul fiecărei categorii de străini și politicile naționale.

Articolul 9. Sesiunile de informare specializate

(1) Sesiunile de informare specializate constituie prima etapă de familiarizare a străinului cu măsurile de integrare, fiind axate pe obținerea cunoștințelor detaliate despre statutul persoanei și ghidarea acestuia în comunitatea gazdă, inclusiv interacțiunea sa cu autoritățile.

(2) Sesiunile de informare specializate includ instruiri privind statutul juridic, realizarea drepturilor, modul de accesare al serviciilor de care beneficiază străinul, obligațiile, conduita, modul de obținere a cetățeniei Republicii Moldova, precum și alte informații necesare pentru integrarea armonioasă în societatea gazdă.

(3) Străinii prevăzuți la art. 2 alin. (1) beneficiază de sesiuni programate în cadrul centrelor de integrare de către autoritatea competentă pentru străini, în colaborare cu subdiviziunile teritoriale ale autorităților administrative centrale, autoritățile administrative locale, precum și cu implicarea reprezentanților societății civile.

Articolul 10. Sesiunile de acomodare socioculturală

(1) Sesiunile de acomodare socioculturală sunt un element indispensabil de integrare a străinilor, fiind organizate de către Ministerul Educației, Culturii și Cercetării în colaborare cu autoritatea competentă pentru străini.

(2) Sesiunile de acomodare socioculturală includ instruiri privind valorile și tradițiile naționale, statul de drept și principiile care derivă din el, sistemul de organizare politico-administrativă a Republicii Moldova, diversitate culturală, norme de conviețuire pașnică.

(3) Sesiunile de acomodare socioculturală sunt organizate în baza metodologiei elaborate și aprobate de către Ministerul Educației, Culturii și Cercetării în coordonare cu autoritatea competentă pentru străini.

(4) Metodologia este revizuită o dată la 3 ani, ținând cont de bunele practici naționale și internaționale, inclusiv în funcție de conținutul necesar a fi suplinit, precum și de profilul străinilor care sosesc în Republica Moldova, și stabilește minimul de cunoștințe necesare acomodării socioculturale a străinului.

(5) Sesiunile de acomodare socioculturală pot fi organizate atât în săli de curs, biblioteci, muzee, centre de integrare, cât și în alte instituții/locații care asigură promovarea specificului cultural al Republicii Moldova.

(6) Autoritatea competentă pentru străini, prin intermediul centrelor de integrare, oferă suport metodic și consultativ autorităților administrației publice locale, în vederea realizării sesiunilor de acomodare socioculturală la locul de trai al străinului, menite să faciliteze procesul de integrare al acestuia în comunitate.

(7) Sesiunile d­­­­­­­e acomodare socioculturală sunt obligatorii pentru beneficiarii de protecție internațională, fiind organizate în termen de 90 de zile de la data obținerii protecției internaționale.

(8) Neexecutarea neîntemeiată a obligației, prevăzute la alin. (7), de către beneficiarul de protecție internațională inclus în programul de integrare, atrage încetarea aplicării uneia sau mai multor măsuri prevăzute în planul individual, inclusiv retragerea dreptului de cazare și a ajutorului bănesc.

(9) Sesiunile de acomodare socioculturală sunt organizate din mijloacele financiare disponibile ale autorităților și instituțiilor responsabile, precum și din sursele externe de finanțare.

(10) În procesul de organizare și desfășurare a sesiunilor de acomodare socioculturală pot fi implicate organizații necomerciale cu preocupări specifice în domeniu.

Articolul 11. Cursurile de studiere a limbii de stat

(1) Cunoașterea limbii de stat este o precondiție obligatorie pentru acordarea dreptului de ședere permanentă pe teritoriul Republicii Moldova. Cursurile se adresează străinilor care nu cunosc limba de stat.

(2) Cursurile de studiere a limbii de stat sunt organizate de Ministerul Educației, Culturii și Cercetării prin intermediul instituțiilor de învățământ din subordine, de către autoritățile administrației publice locale de la locul de trai al străinului, precum și de prestatori de servicii educaționale, autorizați/acreditați pentru acest gen de activitate.

(3) Metodologia de studiere a limbii de stat sunt elaborate și aprobate de Ministerul Educației, Culturii și Cercetării, în coordonare cu autoritatea competentă pentru străini.

(4) Cursurile de studiere a limbii de stat sunt organizate pentru adulți. În cazul în care minorii participă alături de părinți/reprezentant legal la curs, această activitate nu trebuie să afecteze procesul de studiu al minorului, fiind frecventată în timpul lor liber și cu consimțământul acestora.

(5) La încheierea cursului de studiere a limbii de stat comisia desemnată de organul local/municipal de specialitate în domeniul învățământului sau de instituția de învățământ superior, precum și de către prestatorii de servicii educaționale, asigură evaluarea nivelului de cunoaștere a limbii de stat și eliberează un certificat de participare. Valabilitatea certificatului este de 3 ani, fiind necesară testarea repetată a cunoștințelor.

(6) Sunt scutiți de evaluarea nivelului de cunoaștere a limbii de stat străinii care au atins vârsta de pensionare, precum și invalizii a căror invaliditate este stabilită pe o perioadă nedeterminată.

(7) Certificatul de participare la cursul de studiere a limbii de stat, prevăzut la alin. (5), nu va servi drept temei pentru înscrierea străinului în sistemul de învățământ, la evaluarea competenței sale lingvistice în vederea obținerii cetățeniei Republicii Moldova sau la stabilirea nivelului de cunoaștere a limbii de stat, în cazul solicitării dreptului de ședere permanentă în Republica Moldova.

(8) Pentru titularii dreptului de ședere provizorie sau permanentă și pentru străinii, cărora li s-a recunoscut statutul de apatrid în Republica Moldova, cursurile de studiere a limbii de stat sunt contra cost. Cuantumul plăților este stabilit de către Ministerul Educației, Culturii și Cercetării.

(9) Întru facilitarea procesului de integrare și promovare a cunoașterii limbii de stat, de către străinii prevăzuți la alin. (8), anual Ministerul Educației, Culturii și Cercetării va prevedea alocațiile oferite din partea statului pentru studierea limbii de stat (nivelul A1-A2), în scopul comunicării și citirii textelor/informației cotidiene. Modul și condițiile de acordare a alocațiilor sunt stabilite în Mecanismul de includere a străinilor în măsurile de integrare prevăzut la art. 5 alin. (4).

(10) Cursurile de studiere a limbii de stat pentru străinii care au obținut protecție internațională în Republica Moldova sunt gratuite.

(11) Cursuri de studiere a limbii de stat pot fi organizate și de către prestatori de servicii educaționale autorizați/acreditați pentru acest gen de activitate, cu care autoritatea competentă pentru străini are încheiate acorduri de colaborare, în conformitate cu Metodologia aprobată de Ministerul Educației, Culturii și Cercetării.

(12) La elaborarea metodologiei cursurilor de studiere a limbii de stat, Ministerul Educației, Culturii și Cercetării ia în considerare conținutul metodologiei sesiunilor de acomodare socioculturală, specificul categoriilor de străini, precum și capacitățile de însușire a limbii.

Articolul 12. Accesul la piața forței de muncă

(1) Străinii au acces la piața forței de muncă întru asigurarea autoîntreținerii acestora, valorificarea potențialului și identificarea sectorului de implicare raportat la condițiile Republicii Moldova, pornind de la capacitățile și necesitățile pieței forței de muncă a Republicii Moldova.

(2) Străinii prevăzuți la art. 2 alin. (1) beneficiază de măsurile de ocupare a forței de muncă în aceleași condiții ca și cetățenii Republicii Moldova, în conformitate cu prevederile Legii nr. 105/2018 cu privire la promovarea ocupării forței de muncă și asigurarea de șomaj.

(3) Accesul la piața forței de muncă este realizat prin informare/consiliere privind oportunitățile de pe piața muncii, serviciile de mediere a muncii, serviciile de orientare și formare profesională, precum și alte servicii de ocupare, conform legislației, ținându-se cont de profilul cultural, educațional și familial al străinilor.

(4) Serviciile prevăzute la alin. (3) sunt oferite de către subdiviziunile teritoriale pentru ocuparea forței de muncă, în funcție de posibilitățile și necesitățile pieței forței de muncă și ale economiei naționale.

(5) Agenția Națională pentru Ocuparea Forței de Muncă, prin intermediul subdiviziunilor teritoriale pentru ocuparea forţei de muncă, dispune măsurile necesare pentru prestarea următoarelor servicii pentru străini:

a) organizarea de către subdiviziunile teritoriale pentru ocuparea forţei de muncă a unor programe de formare profesională;

b) implicarea în facilitarea relaţiei dintre străini şi potenţialii angajatori, în special, în cazul beneficiarilor de protecție internațională incluși într-un program de integrare;

c) asigurarea înregistrării străinilor aflaţi în căutarea unui loc de muncă;

d) identificarea locurilor de muncă vacante şi asigurarea procesului de informare, inclusiv prin intermediul centrelor de integrare;

e) identificarea modalităţilor oportune de comunicare cu străinii, care au obţinut protecție internațională sau azil politic în Republica Moldova, şi solicită servicii de integrare pe piaţa muncii, în colaborare cu autoritatea competentă pentru străini;

f) acordarea ajutorului de şomaj, în condițiile Legii nr. 105/2018 cu privire la promovarea ocupării forței de muncă și asigurare de șomaj.

(6) Autoritatea competentă pentru străini, în comun cu Agenția Națională pentru Ocuparea Forței de Muncă și subdiviziunile teritoriale pentru ocuparea forței de muncă, stabilesc mecanisme de informare și implicare a angajatorilor în procesul de integrare pe piața forței de muncă a străinilor.

(7) Străinii pot beneficia de servicii de orientare și formare profesională oferite și de alte organizații abilitate în acest sens.

(8) Străinii nu pot refuza nemotivat locul de muncă propus.

(9) În cazul beneficiarilor de protecție internațională incluși în programul de integrare, refuzul nemotivat al locului de muncă propus atrage încetarea aplicării uneia sau mai multor măsuri prevăzute în planul individual, inclusiv retragerea dreptului de cazare și a ajutorului bănesc.

Articolul 13. Solicitarea măsurilor de integrare

(1) Măsurile de integrare pot fi solicitate prin intermediul centrelor de integrare sau direct la subdiviziunile teritoriale ale autorităților publice centrale implicate în procesul de integrare.

(2) Autoritatea competentă pentru străini, în comun cu autoritățile publice centrale, asigură evidența și schimbul de date cu referire la străinii care solicită măsurile de integrare prin intermediul centrelor de integrare sau direct la subdiviziunile teritoriale ale autorităților publice centrale, în vederea monitorizării acestui proces.

(3) Străinii nu sunt restricționați teritorial pentru a solicita măsurile de integrare la centrele aflate în subordinea autorității competente pentru străini.

Articolul 14. Accesul la educație

(1) Străinii, care și-au legalizat șederea pe teritoriul Republicii Moldova, au acces la educație.

(2) Străinii prevăzuți la art. 2 alin. (1) sunt încadrați în învățământul obligatoriu în condițiile stabilite de lege pentru cetățenii Republicii Moldova, iar în celelalte niveluri de învățământ, conform legislației în vigoare.

(3) Beneficiarii de protecție internațională sunt încadrați în învățământul obligatoriu și în celelalte forme de învățământ, în condițiile stabilite de lege pentru cetățenii Republicii Moldova.

(4) Admiterea la studii a străinilor este condiționată de recunoașterea şi echivalarea prealabilă a actelor de studii, prezentate de candidați.

(5) Străinii care studiază în Republica Moldova, cu excepția celor care beneficiază de burse acordate de stat, achită taxe de studii în conformitate cu actele normative.

(6) Autoritatea competentă pentru străini, în comun cu Ministerul Educației, Culturii și Cercetării, identifică și întreprind măsuri corespunzătoare, conform competenței, pentru asigurarea accesului la educație și promovarea diversității culturale în instituțiile de învățământ, în vederea prevenirii / evitării situațiilor de conflict, xenofobiei sau a rasismului.

(7) Autoritatea competentă pentru străini, în comun cu Ministerul Educației, Culturii și Cercetării, efectuează vizite în instituțiile de învățământ unde studiază străinii, pentru monitorizarea procesului de adaptare, promovarea diversității culturale, inclusiv în rândul cadrelor didactice și părinților sau a reprezentantului legal, organizează sesiuni de informare referitoare la statutul juridic al străinilor, precum și evaluează procesul de integrare.

Articolul 15. Accesul la serviciile medicale

(1) Străinii prevăzuți la art. 2 alin. (1) lit. a)-c), încadrați în muncă în Republica Moldova în baza unui contract individual de muncă, încheiat în temeiul legislației Republicii Moldova, străinii titulari ai dreptului de ședere permanentă în Republica Moldova, precum şi beneficiarii de protecție internațională, au aceleași drepturi şi obligații în domeniul asigurării obligatorii de asistență medicală, ca și cetățenii Republicii Moldova, în conformitate cu legislația, dacă tratatele internaționale nu prevăd altfel.

(2) Străinii cărora li s-a acordat dreptul de ședere provizorie pe teritoriul Republicii Moldova pentru reîntregirea familiei, pentru studii, pentru activități umanitare, de voluntariat sau religioase, au obligația de a se asigura în mod individual, achitând prima de asigurare obligatorie de asistență medicală, similar cetățenilor Republicii Moldova care achită prima de asigurare stabilită în sumă fixă, dacă tratatele internaționale nu prevăd altfel.

(3) Beneficiarii de protecție internațională incluși într-un program de integrare, obțin statut de persoană asigurată în sistemul asigurării obligatorii de asistență medicală, fiind încadrați în categoria de persoane neangajate asigurate de Guvern, pe parcursul desfășurării programului.

Articolul 16. Accesul la sistemul de asistență și asigurări sociale

Străinii prevăzuți la art. 2 alin. (1) beneficiază de asistență socială și acces la sistemul public de asigurări sociale în condițiile prevăzute de lege pentru cetățenii Republicii Moldova.

Articolul 17. Proceduri de recunoaștere, echivalare și autentificare a actelor de studii și calificărilor

(1) Ministerul Educației, Culturii și Cercetării, în conformitate cu legislația în vigoare și prevederile tratatelor internaționale, la care Republica Moldova este parte, asigură procedura de recunoaștere și echivalare a perioadelor/actelor de studii și a calificărilor obținute de străini peste hotarele țării în scopul accesului la studii în sistemul de învățământ din Republica Moldova, precum și încadrarea în câmpul muncii conform calificării obținute.

(2) Ministerul Educației, Culturii și Cercetării, în conformitate cu legislația în vigoare, asigură procedura de autentificare a actelor de studii, obținute de către străini în sistemul educațional din Republica Moldova.

Articolul 18. Integrarea minorilor străini

(1) Minorii străini au acces la asistență medicală în aceleași condiții ca și minorii cetățeni ai Republicii Moldova.

(2) Minorii au acces la învățământul obligatoriu în condițiile stabilite de lege pentru cetățenii Republicii Moldova.

(3) Minorii străini, care nu dețin toate actele necesare la momentul înmatriculării în instituția de învățământ, sunt înregistrați cu obligarea prezentării acestora de către părinți sau reprezentantul legal în termen rezonabil, dar nu mai târziu de 2 luni de la data înregistrării. Această prevedere nu este obligatorie în cazul beneficiarilor de protecție internațională, pornind de la faptul specificului categoriei.

(4) Minorii care au obținut protecție internațională beneficiază, la necesitate, pe durata unui an școlar, de un curs gratuit de inițiere în limba de stat, în vederea integrării în sistemul de învățământ, organizat de autoritățile publice locale.

(5) Pe durata cursului de inițiere minorii participă gratuit la activitățile de instruire cu caracter teoretic, practic și recreativ din cadrul unităților școlare.

(6) La încheierea cursului de inițiere, comisia de evaluare a cărei componență și funcționare se stabilesc de organul local/municipal de specialitate în domeniul învățământului, apreciază nivelul de cunoaștere a limbii de stat și stabilește înscrierea minorilor în anul de studiu corespunzător.

(7) Autoritatea competentă pentru străini informează străinii, care și-au legalizat șederea pe teritoriul țării, despre responsabilitatea școlarizării obligatorii a copiilor cu vârsta de până la 16 ani, aceasta revenind părinților sau reprezentanților legali.

Articolul 19. Familiile compuse din străini și cetățeni ai Republicii Moldova

1. Autoritățile publice centrale și locale implementează abordarea integrată a domeniului diasporei, migrației și dezvoltării în vederea realizării măsurilor de protecție a familiilor compuse din cetățeni ai Republicii Moldova și străini.
2. Autoritățile administrative centrale și locale întreprind măsuri pentru asigurarea procesului de integrare al familiilor date, asigurând în special protecția minorilor și realizarea drepturilor acestora.

Articolul 20. Rolul angajatorului

(1) Străinii titulari ai dreptului de ședere provizorie în scop de muncă beneficiază de măsurile de integrare în conformitate cu prevederile Legii nr. 274/2011 privind integrarea străinilor în Republica Moldova, precum și activitățile incluse în contractul individual de muncă încheiat cu angajatorul.

(2) Angajatorul este parte responsabilă de integrarea lucrătorului imigrant.

(3) Angajatorul poate apela la autoritatea competentă pentru străini pentru a facilita procesul de organizare a studierii limbii de stat de către străinii angajați.

(4) Angajatorul, în colaborare cu autoritatea competentă pentru străini, poate desfășura activități întru promovarea măsurilor de integrare.

8. La articolul 22:

alin. (2), textul „30 de zile de la data obținerii unei forme de protecție” se substituie cu textul “60 zile de la data obținerii protecției internaționale sau azilului politic”;

se completează cu un nou alineat (10), cu următorul cuprins:

“(10) Programul de integrare, precum și activitățile de integrare, se stabilesc și se implementează pornind de la nevoile beneficiarilor, fără discriminare și cu respectarea specificului cultural al acestora.”

9. La articolul 25:

La alin. (2), cuvintele “cu încă 3 luni” se exclude.

textul “perioada de implementare a programului de integrare.” se substituie cu textul ”durata de aplicare a planului individual.”

10. La articolul 26:

Alin. (1) litera a), se completează la început cu cuvintele „să fie cooperant și”;

alin. (1), se completează cu litera e) cu următorul cuprins:

„e) să respecte valorile juridice și sociale.”

la alin. (2), cuvântul „rambursabil” se substituie cu cuvântul „bănesc”.

11. Articolul 28 alin. (1) se completează cu o propoziție cu următorul cuprins: “Nevoile speciale sunt constatate în urma unei evaluări individuale a situației.”.

Alineatul (3), se completează cu o propoziție cu următorul cuprins: “În cazul în care autoritatea competentă pentru străini nu dispune de condițiile de cazare sau serviciile specializate necesare, beneficiarii pot fi transferați anterior termenului prevăzut la alin. (2) în centre specializate.”.

12. La Articolul 29 alin. (5), după cuvintele “identificarea familiei acestuia” se completează cu cuvintele “, dacă aceasta nu contravine procedurii de azil.”.

13. La articolul 30:

Alineatul unic devine alineatul (1).

Articolul se completează cu alineate (2) și (3) cu următorul cuprins:

„(2) Autoritatea competentă pentru străini asigură instruirea și formarea personalului autorităților publice centrale și locale, precum și reprezentanților societății civile, care participă la implementarea prezentei legi, pe aspecte de diversitate culturală.

(3) Autoritatea competentă pentru străini asigură instruirea personalului autorităților publice centrale și locale, precum și reprezentanților societății civile, care participă la implementarea prezentei legi, cu privire la respectarea principiului confidențialității, prevăzut de legislația privind azilul, precum și protecția datelor cu caracter personal în privința informațiilor cu care au luat cunoștință în cadrul exercitării activității lor, cu implicarea structurilor specializate.

14. Articolul 31 va avea următorul cuprins:

“Articolul 31. Ministerul Sănătății, Muncii și Protecției Sociale:

a) asigură înregistrarea străinilor în căutarea unui loc de muncă;

b) oferă cazare în instituțiile sociale din subordinea sa, conform legii;

c) ține evidența străinilor încadrați în sistemul de protecție socială;

d) asigură accesul la serviciile medicale în cadrul sistemului de asigurări obligatorii de asistență medicală în conformitate cu prevederile legii;

e) acordă asistență în cazurile speciale prevăzute la art. 6;

f) participă la elaborarea planurilor individuale de integrare și contribuie, prin intermediul structurilor sale, la derularea programelor de integrare.”.

15. Articolul 32 va avea următorul cuprins:

“Articolul 32. Ministerul Educației, Culturii și Cercetării

Ministerul Educației, Culturii și Cercetării:

a) elaborează și aprobă metodologia cursurilor de studiere a limbii de stat;

b) elaborează metodologia sesiunilor de acomodare socioculturală;

c) asigură monitorizarea procesului de evaluare a nivelului de cunoaștere a limbii de stat în vederea certificării cunoștințelor obținute;

d) asigură procedura de recunoaștere și echivalare a perioadelor/actelor de studii și a calificărilor obținute de străini în străinătate, precum și procedura de autentificare a actelor de studii și a altor documente complementare, în vederea înscrierii acestora în instituțiile de învățământ din Republica Moldova sau încadrarea lor în câmpul muncii în condițiile stabilite de legislație;

e) asigură educarea, reabilitarea, recuperarea, adaptarea și integrarea școlară și socială a străinilor din instituțiile de învățământ speciale din subordine;

f) ține evidența minorilor străini încadrați în procesul de instruire;

g) participă la elaborarea planurilor individuale de integrare și contribuie, prin intermediul structurilor sale, la derularea programelor de integrare.”.

16. Articolul 37 va avea următorul cuprins:

“Articolul 37. Mecanismul de coordonare a procesului de integrare

(1) Autoritățile publice centrale, implicate în procesul de integrare, se întrunesc trimestrial, pentru a evalua procesul de integrare al străinilor, a stabili deficiențele în procesul de realizare a măsurilor de integrare, a planifica activitățile comune și a sistematiza informația pe domeniul integrării, în vederea înaintării propunerilor de ajustare a politicilor naționale.

(2) Autoritățile publice centrale și locale se consultă periodic în scopul implementării prevederilor prezentei legi.

(3) Autoritățile implicate în procesul de integrare al străinilor organizează semestrial consultări cu reprezentanți ai societății civile, ai organizațiilor internaționale, care desfășoară activități în domeniul migrației și azilului, precum și comunitățile de străini.”

**Articolul VI.** - Prevederile Articolului 11 alin. (9) intră în vigoare începând cu 1 septembrie 2020.”

**Articolul VII.** - Guvernul, în termen de 3 luni de la data intrării în vigoare a prezentei legi, va aduce actele sale normative în concordanță cu prezenta lege.